

**Disgrifiad Swydd:** **Swyddi Gwasanaethau Proffesiynol**

|  |  |
| --- | --- |
| **Coleg/Ysgol:** | Yr Ysgol Feddygaeth |
| **Teitl y Swydd:** | Technegydd/Datblygwr TG |
| **Adran/Pwnc:** | Meddygaeth |
| **Cyflog:** | Gradd 7 £32,982 i £37,099 y flwyddyn ynghyd â buddion pensiwn USS |
| **Oriau gwaith:** | 35 awr, 9-5 o ddydd Llun i ddydd Gwener gydag 1 awr i ginio |
| **Contract:** | Swydd am gyfnod penodol o 12 mis yw hon.  |
| **Lleoliad:** | Lleolir y swydd hon ar Gampws Parc Singleton |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe â’r sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol. |
| **Gwybodaeth gefndirol**  | Dyma swydd a fydd yn defnyddio sgiliau sy’n ymwneud â chaledwedd neu feddalwedd, sy’n wych ar gyfer graddedigion diweddar neu weithwyr proffesiynol TG profiadol. Gan ddefnyddio ei sgiliau, boed ym maes caledwedd neu feddalwedd, bydd deiliad y swydd yn gweithio ar systemau i gefnogi ymchwil ‘Data Mawr’.Wedi’i leoli yn yr adeilad Gwyddor Data yn yr Ysgol Feddygaeth, bydd deiliad y rôl yn rhyngweithio ag amrywiaeth eang o brosiectau a chanolfannau megis Cronfa Ddata SAIL <https://saildatabank.com/> a chanolfannau ‘Data Mawr’ y DU, megis Sefydliad Farr a Chanolfan Data Gweinyddol Cymru.Bydd deiliad y swydd yn gweithio ar amrywiaeth o ddatblygiadau a fydd yn addas i’w sgiliau i gyfrannu at wasanaethau technegol sy’n sicrhau y caiff gweithrediadau presennol eu rheoli ac y datblygir cyfleoedd datblygu yn y dyfodol ar gyfer y grŵp Gwybodeg Iechyd.Bydd deiliad y swydd yn defnyddio ei sgiliau ym maes datblygu TGCh (caledwedd a meddalwedd) ac yn gweithio’n helaeth gyda systemau presennol a newydd i wella gweithrediad y tîm technegol Gwybodeg Iechyd. Bydd deiliaid y swydd yn gweithio ar brosiectau ymchwil blaengar yn y DU ac yn rhyngwladol a bydd ganddo gyfle i wneud gwaith cyfrifiadura ar flaen y gad ym maes Gwyddor Data.Bydd deiliad y swydd yn gallu defnyddio ei sgiliau i ddatblygu prosiectau megis cyfrifiadura Cwmwl a phensaernïaeth mentrau yn ogystal â gweithio mewn amgylchedd tîm deinamig lle bydd modd iddo ddatblygu ei sgiliau ymhellach, ymagweddau newydd a datblygu methodolegau megis SCRUM.Bydd deiliad y swydd hefyd yn cydweithio’n agos â chydweithwyr o Wybodeg Iechyd, yn ogystal â staff y GIG a sefydliadau allanol perthnasol eraill i gefnogi gweithrediadau a datblygiad systemau.  |
| **Prif Ddiben y Swydd** | 1. Bod yn gyfrifol am ddatblygu systemau TGCh, gan ddefnyddio naill ai sgiliau caledwedd neu feddalwedd, gan gynnwys C# a .net, datblygu JAVA, gosodiadau caledwedd a rhwydweithiau a’u monitro, datblygu isadeiledd a rheoli cronfeydd data.
2. Ymgymryd â gweithgareddau datblygu systemau mewn cytundeb â CTO.
3. Llunio gwybodaeth ysgrifenedig ar ffurf dogfennaeth dechnegol ac annhechnegol ar gyfer datblygu Windows, gan gynnwys gweithdrefnau gweithredu safonol, cynllunio dogfennau a chanllawiau defnyddwyr terfynol.
4. Cymryd rhan lawn yng nghyfarfodydd tîm y tîm TG a’r grŵp Gwybodeg Iechyd.
5. Cynorthwyo wrth gynnig cymorth llinell gyntaf ac ail linell pan fo’n ofynnol.
6. Dyletswyddau technegol sy’n ymwneud â systemau a chymwysiadau prosiectau Gwybodeg Iechyd.
7. Gweithio’n rhagweithiol fel rhan o dîm technegol sy’n cynnig mewnbwn i gynllunio a chyflwyno gwasanaethau.
8. Defnyddio technegau datrys problemau creadigol ar gyfer problemau TG cymhleth.
9. Rheoli cyflwyniad systemau newydd i ddefnyddwyr a chynnig cymorth fel y bo’n ofynnol.
10. Cydymffurfio ag achrediadau diogelu data a gwybodaeth.
11. Ymgysylltu a rhyngweithio ag amrywiaeth eang o staff a sefydliadau i rannu a rhaeadru arfer gorau.
12. Rheoli cyflwyno systemau newydd i ddefnyddwyr a chynnig cymorth yn ôl yr angen.
13. Datblygu sgiliau a diddordebau TG.
14. Cynnig hyfforddiant ar y safle a gweithdai hyfforddiant i ddefnyddwyr TG.
 |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
2. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
3. Arwain wrth wella perfformiad iechyd a diogelwch yn barhaus drwy ddealltwriaeth gadarn o broffil risg a datblygu diwylliant iechyd a diogelwch cadarnhaol.
4. Unrhyw ddyletswyddau eraill y gellir eu disgwyl o fewn diffiniad y radd yn unol â chyfarwyddyd Pennaeth y Coleg/Adran neu gynrychiolydd a enwebwyd.
5. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol
 |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bawb ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.**Rydym yn Broffesiynol**Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog**Rydym yn Cydweithio**  Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.**Rydym yn Ofalgar**Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:****Gwerthoedd:*** Tystiolaeth o ymfalchïo mewn darparu gwasanaethau ac atebion proffesiynol
* Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid.
* Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol.

**Cymwysterau:*** Gradd mewn Cyfrifiadureg/TG neu feysydd cysylltiedig neu brofiad gwaith cyfwerth

**Profiad:*** Profiad o Python / Kubernetes / piblinellau CI/CD / gweithrediadau Git / Github
* Profiad a sgiliau datblygu Linux
* Sgiliau a phrofiad GitOps
* Profiad o weithio mewn amgylchedd tîm ac yn annibynnol

**Gwybodaeth a Sgiliau:*** Python, Java neu gyfwerth
* Trino/Postgres/SQL
* Linux
* Pensaernïaeth Mentrau
* Systemau rhwydwaith/gweithredu gweinydd
* Gwybodaeth dda am Python (neu dystiolaeth o brofiad cyfwerth o JAVA)
* Gwybodaeth ehangach o’r gymuned ddatblygu / cynnyrch Microsoft / cynnyrch ffynhonnell agored
* Sgiliau a galluoedd TGCh rhagorol
* Parodrwydd i ddysgu technolegau newydd mewn meysydd sy’n benodol i’r rôl.
* Gallu nodi a datblygu opsiynau, gan ddefnyddio cymhelliad personol i ddatrys problemau
* Gallu gweithio i derfynau amser
* Sgiliau cyfathrebu ardderchog yn ysgrifenedig ac ar lafar
* Sgiliau rheoli a threfnu amser ardderchog i gyflawni amcanion y prosiect
* Rhaid bod yn fodlon cael gwiriad diogelwch Llywodraeth y DU ar lefel SC

**Meini Prawf Dymunol:*** Gallu cyfathrebu yn y Gymraeg
* Profiad o weithio gydag amrywiaeth o randdeiliaid (cwsmeriaid, gwerthwyr, partneriaid a chydweithwyr) ar draws lleoliadau academaidd a diwydiannol
* Gallu ysgrifennu dogfennaeth dechnegol.
 |
| **Additional Information** | Ymholiadau anffurfiol: Croesewir ymholiadau anffurfiol a dylid eu hanfon at: Simon Thompson yn simon@chi.swan.ac.uk  |

  